K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (1. variants)

|  |  |
| --- | --- |
| [Datums] | Noteikumi Nr. [\_\_\_\_] |

Rīgā

**G****rozījumi Latvijas Bankas 2024. gada 9. decembra noteikumos Nr. 367 "Noteikumi par fondu apvienošanu, galvenās un pakārtotās struktūras darījumiem un ieguldījumu apliecību izplatīšanas kārtību"**

Izdoti saskaņā ar

[Ieguldījumu pārvaldes sabiedrību likuma](https://likumi.lv/ta/id/52953-ieguldijumu-parvaldes-sabiedribu-likums)  
34.1 panta septiņpadsmito daļu,

[71.3](https://likumi.lv/ta/id/52953-ieguldijumu-parvaldes-sabiedribu-likums#p71_3) panta otro, devīto un divpadsmito daļu,

[71.4](https://likumi.lv/ta/id/52953-ieguldijumu-parvaldes-sabiedribu-likums#p71_4) panta pirmo un septīto daļu un

77.3panta četrpadsmito daļu

1. Izdarīt Latvijas Bankas 2024. gada 9. decembra noteikumos Nr. 367 "Noteikumi par fondu apvienošanu, galvenās un pakārtotās struktūras darījumiem un ieguldījumu apliecību izplatīšanas kārtību" (Latvijas Vēstnesis, 2024, Nr. 241) šādus grozījumus:
   1. papildināt norādi, uz kāda likuma pamata noteikumi izdoti, un aizstāt skaitli un vārdus "un [71.4](https://likumi.lv/ta/id/52953-ieguldijumu-parvaldes-sabiedribu-likums#p71_4) panta pirmo daļu" ar skaitļiem un vārdiem "[71.4](https://likumi.lv/ta/id/52953-ieguldijumu-parvaldes-sabiedribu-likums#p71_4) panta pirmo un septīto daļu un 77.3 panta četrpadsmito daļu";
   2. papildināt 1. punktu ar 1.6. un 1.7. apakšpunktu šādā redakcijā:

"1.6. Likuma 71.4panta septītajā daļā norādītās galvenā fonda zvērināta revidenta un pakārtotā fonda zvērināta revidenta vienošanās par informācijas apmaiņu saturu;

1.7. Likuma 77.3 panta četrpadsmitajā daļā norādīto citā dalībvalstī reģistrēta fonda ieguldījumu apliecību izplatīšanas kārtību Latvijā.";

* 1. izteikt 2. punktu šādā redakcijā:

"2. Šo noteikumu [1.](https://m.likumi.lv/ta/id/357053#n1), [2.](https://m.likumi.lv/ta/id/357053#n2) un [3.](https://m.likumi.lv/ta/id/357053#n3) nodaļa attiecas uz Latvijā licencētām ieguldījumu pārvaldes sabiedrībām un tādām citās dalībvalstīs licencētām ieguldījumu pārvaldes sabiedrībām, kuras sniedz fondu pārvaldes pakalpojumus Latvijā, kā arī uz kredītiestādēm, kuras veic Latvijā reģistrētu fondu turētājbankas funkcijas, ciktāl šie noteikumi ir attiecināmi uz to darbību. Šo noteikumu [3.1 nodaļa](https://likumi.lv/ta/id/317555#n4) attiecas uz ieguldījumu pārvaldes sabiedrībām, kredītiestādēm un ieguldījumu brokeru sabiedrībām, kuras veic pasākumu kopumu, kas ietver fonda vai apakšfonda ieguldījumu apliecību iegādes piedāvājumu, reklamējot attiecīgo fondu, ievietojot sludinājumus vai publiski paziņojot par iespējām veikt ieguldījumus (turpmāk – fonda ieguldījumu apliecību izplatīšana) Latvijā attiecībā uz citā dalībvalstī reģistrētiem fondiem.";

* 1. papildināt 7.2. apakšpunktu aiz vārda "sintētiskie" ar vārdiem "risku un ieguvumu";
  2. aizstāt 7.4. un 7.5. apakšpunktā vārdu "noteikumi" ar vārdu "prospekts";
  3. aizstāt 19.3. apakšpunktā vārdus "regulētā tirgus oficiālajā sarakstā vai tiek tirgotas" ar vārdu "tirdzniecībai";
  4. aizstāt 25.3. apakšpunktā vārdus "regulētā tirgus oficiālajā sarakstā vai tiek tirgotas" ar vārdu "tirdzniecībai";
  5. izteikt 3.4. apakšnodaļu šādā redakcijā:

"**3.4. Turētājbankas un revidenti**

**3.4.1. Vienošanās par informācijas apmaiņu starp fondu turētājbankām saturs**

44. Vienošanās tekstā par informācijas, kas norādīta Likuma 71.4 panta pirmajā daļā, apmaiņu starp galvenā fonda turētājbanku un pakārtotā fonda turētājbanku norāda:

44.1. dokumentus un informāciju, ar ko regulāri apmainās abas turētājbankas, kā arī to, vai šos dokumentus un informāciju viena turētājbanka iesniedz otrai pastāvīgi vai tos iesniedz tikai pēc otras turētājbankas pieprasījuma;

44.2. kārtību un termiņus, kādos galvenā fonda turētājbanka nosūta informāciju pakārtotā fonda turētājbankai;

44.3. abu turētājbanku pienākumus atbilstoši attiecīgās valsts normatīvo aktu prasībām (*operational matters*), tai skaitā:

44.3.1. fondu neto aktīvu vērtības aprēķināšanas kārtību, norādot nepieciešamās darbības, lai izvairītos no atšķirībām, ko var izraisīt laika zonu starpība dažādās valstīs, ievērojot Likuma 71.3 panta piekto daļu;

44.3.2. kārtību, kādā tiks izpildīti pakārtotā fonda rīkojumi par galvenā fonda ieguldījumu apliecību iegādi vai pieprasījumi par atpakaļpirkšanu, un šo darījumu veikšanas kārtību, tostarp attiecīgo aktīvu nodošanas noteikumus;

44.4. pārskata gada beigu termiņa saskaņošanas kārtību, ja fondu pārskata gadi atšķiras;

44.5. informāciju, ko galvenā fonda turētājbanka sniedz pakārtotā fonda turētājbankai par galvenā fonda pieļautajiem normatīvo aktu un fonda pārvaldes nolikuma pārkāpumiem, kā arī šādas informācijas sniegšanas kārtību un termiņus;

44.6. kārtību, kādā tiek izskatīti informācijas pieprasījumi, kurus viena turētājbanka iesniedz otrai;

44.7. notikumus vai darbības, par kurām vienai turētājbankai ir pienākums ziņot otrai turētājbankai, kā arī šādas informācijas sniegšanas kārtību un termiņus.

**3.4.2. Vienošanās par informācijas apmaiņu starp zvērinātiem revidentiem saturs**

44.1 Vienošanās tekstā par informācijas, kas norādīta Likuma 71.4 panta septītajā daļā, apmaiņu starp galvenā fonda zvērinātu revidentu un pakārtotā fonda zvērinātu revidentu norāda:

44.11. dokumentus un informāciju, ar kuru regulāri apmainās abi zvērināti revidenti, kā arī to, vai šos dokumentus un informāciju viens zvērināts revidents iesniedz otram pastāvīgi vai tos iesniedz tikai pēc otra zvērināta revidenta pieprasījuma;

44.12. kārtību un termiņus, kādos galvenā fonda zvērināts revidents nosūta informāciju pakārtotā fonda zvērinātam revidentam;

44.13. zvērinātu revidentu darbību saskaņošanas kārtību attiecīgā fonda gada pārskata sagatavošanā;

44.14. Likuma 71.4 panta astotajā daļā norādīto pārkāpumu galvenā fonda revidenta ziņojumā identificēšanas kārtību;

44.15. informācijas pieprasījumu, ko viens zvērināts revidents iesniedz otram, tai skaitā pieprasījumu sniegt plašāku informāciju par galvenā fonda revidenta ziņojumā atklātajiem pārkāpumiem, izskatīšanas kārtību un termiņus;

44.16. Likuma 71.4 panta astotajā daļā un 74. panta pirmajā daļā norādīto revidenta ziņojumu sagatavošanas nosacījumus, kā arī galvenā fonda revidenta ziņojuma sagatavošanas kārtību un termiņus un šā ziņojuma projekta iesniegšanas pakārtotā fonda zvērinātam revidentam termiņus;

44.17. ja pakārtotajam fondam un galvenajam fondam ir atšķirīgs pārskata gads, galvenā fonda revidenta ziņojuma projekta iesniegšanas pakārtotā fonda zvērinātam revidentam kārtību.";

* 1. papildināt noteikumus ar 3.1 nodaļu šādā redakcijā:

"**3.1 Citās dalībvalstīs reģistrēto fondu ieguldījumu apliecību izplatīšanas kārtība Latvijā**

45.1 Ja dalībvalsts fonda ieguldījumu apliecības tiek izplatītas ar ieguldījumu apliecību izplatītāja starpniecību, fonds vai to pārvaldošā sabiedrība slēdz ar minēto ieguldījumu apliecību izplatītāju līgumu par attiecīgā fonda apliecību izplatīšanas kārtību Latvijā.

45.2 Likuma 77.3 panta ceturtās daļas 1. un 2. punktā minētos dokumentus Latvijas Bankai iesniedz latviešu vai angļu valodā.

45.3 Likuma 77.3 panta ceturtās daļas 2. punktā minētajā paziņojumā (turpmāk – paziņojums) norāda tās tīmekļvietnes adresi, kurā elektroniski ir pieejami Likuma 77.3 panta ceturtās daļas 3. punktā norādītie dokumenti, to grozījumi un šo dokumentu tulkojumi.

45.4 Paziņojumā norāda kārtību, kā tiks nodrošināta Likuma 77.3 panta otrās daļas prasību izpilde, tai skaitā norāda tās tīmekļvietnes adresi, kurā elektroniski ir pieejama informācija par ieguldījumu apliecību pārdošanas, atpakaļpirkšanas un atpakaļpieņemšanas vērtību.

45.5 Paziņojumā norāda:

45.51. to, kā ieguldītāji Latvijā, ievērojot fonda prospektā, fonda pārvaldes nolikumā vai tam pielīdzināmā dokumentā noteikto kārtību, tiks informēti par pārmaiņām fonda un sabiedrības darbībā un grozījumiem fonda prospektā, ieguldītājiem paredzētajā pamatinformācijā un fonda pārvaldes nolikumā;

45.52. precīzu tās tīmekļvietnes adresi, kurā elektroniski ir pieejama sabiedrības izstrādātā ieguldītāju sūdzību izskatīšanas kārtība, lai izpildītu Likuma 77.3 panta devītās daļas 4. punktā noteikto pienākumu nodrošināt Latvijas ieguldītājiem iespēju sūdzības par sabiedrības sniegtajiem pakalpojumiem iesniegt latviešu valodā."

1. Noteikumi stājas spēkā 2025. gada .... novembrī.

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |