K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (1. variants)

|  |  |
| --- | --- |
| 2024. gada 9. decembrī | Noteikumi Nr. 367 |

Rīgā

**Noteikumi par fondu apvienošanu, galvenās un pakārtotās struktūras darījumiem un ieguldījumu apliecību izplatīšanas kārtību**

Izdoti saskaņā ar

Ieguldījumu pārvaldes sabiedrību likuma

34.1 panta septiņpadsmito daļu, 71.3 panta otro, devīto un

divpadsmito daļu un 71.4 panta pirmo un septīto daļu un

77.3 panta četrpadsmito daļu

**1. Vispārīgie jautājumi**

1. Noteikumi nosaka:

1.1. [Ieguldījumu pārvaldes sabiedrību likuma](https://m.likumi.lv/ta/id/52953-ieguldijumu-parvaldes-sabiedribu-likums) (turpmāk – Likums) [34.1](https://m.likumi.lv/ta/id/52953-ieguldijumu-parvaldes-sabiedribu-likums#p34_1) panta pirmās daļas 3. punktā norādītās informācijas, ko pievienojamais fonds un iegūstošais fonds plāno sniegt to ieguldītājiem par ierosināto apvienošanu, saturu un formātu un kārtību, kādā tā sniedzama;

1.2. Likuma [71.3](https://m.likumi.lv/ta/id/52953-ieguldijumu-parvaldes-sabiedribu-likums#p71_3) panta pirmajā daļā norādītās vienošanās, ko iesaistītie fondi noslēdz par pakārtotā fonda un galvenā fonda darbības nosacījumiem, un iekšējo noteikumu par galvenās un pakārtotās struktūras darījumu veikšanas nosacījumiem saturu;

1.3. Likuma [71.3](https://m.likumi.lv/ta/id/357053#p71_3) panta septītajā daļā norādītās atļaujas pakārtotajam fondam saņemšanai Latvijas Bankā iesniedzamās informācijas saturu;

1.4. Likuma [71.3](https://m.likumi.lv/ta/id/357053#p71_3) panta vienpadsmitajā daļā norādītās atļaujas pakārtotajam fondam saņemšanai Latvijas Bankā iesniedzamās informācijas saturu;

1.5. Likuma [71.4](https://m.likumi.lv/ta/id/357053#p71_4) panta pirmajā daļā norādītās galvenā fonda turētājbankas un pakārtotā fonda turētājbankas vienošanās par informācijas apmaiņu saturu;

1.6. Likuma 71.4 panta septītajā daļā norādītās galvenā fonda zvērināta revidenta un pakārtotā fonda zvērināta revidenta vienošanās par informācijas apmaiņu saturu;

1.7. Likuma 77.3 panta četrpadsmitajā daļā norādīto citā dalībvalstī reģistrēta fonda ieguldījumu apliecību izplatīšanas kārtību Latvijā.

2. Šo noteikumu [1.](https://m.likumi.lv/ta/id/357053#n1), [2.](https://m.likumi.lv/ta/id/357053#n2)un [3.](https://m.likumi.lv/ta/id/357053#n3) nodaļa attiecas uz Latvijā licencētām ieguldījumu pārvaldes sabiedrībām un tādām citās dalībvalstīs licencētām ieguldījumu pārvaldes sabiedrībām, kuras sniedz fondu pārvaldes pakalpojumus Latvijā, kā arī uz kredītiestādēm, kuras veic Latvijā reģistrētu fondu turētājbankas funkcijas, ciktāl šie noteikumi ir attiecināmi uz to darbību. Šo noteikumu [3.](https://likumi.lv/ta/id/317555" \l "n4)[1](https://likumi.lv/ta/id/317555" \l "n4)[nodaļa](https://likumi.lv/ta/id/317555" \l "n4) attiecas uz ieguldījumu pārvaldes sabiedrībām, kredītiestādēm un ieguldījumu brokeru sabiedrībām, kuras veic pasākumu kopumu, kas ietver fonda vai apakšfonda ieguldījumu apliecību iegādes piedāvājumu, reklamējot attiecīgo fondu, ievietojot sludinājumus vai publiski paziņojot par iespējām veikt ieguldījumus (turpmāk – fonda ieguldījumu apliecību izplatīšana) Latvijā attiecībā uz citā dalībvalstī reģistrētiem fondiem.

**2. Fondu apvienošana**

**2.1. Ieguldītājiem paredzētās informācijas saturs**

3. Likuma [34.1](https://m.likumi.lv/ta/id/357053#p34_1) panta pirmās daļas 3. punktā norādīto informāciju, ko pievienojamais fonds un iegūstošais fonds plāno sniegt to ieguldītājiem par ierosināto apvienošanu, (turpmāk – informācija par apvienošanu) sagatavo konspektīvā veidā un vienkāršā valodā, lai fonda ieguldītāji varētu viegli izvērtēt apvienošanas ietekmi uz savu ieguldījumu.

4. Ierosinātas pārrobežu apvienošanas gadījumā pievienojamais fonds un iegūstošais fonds informācijā par apvienošanu papildus norāda tos nosacījumus, kas ir atšķirīgi no otrā dalībvalstī noteiktajiem nosacījumiem.

5. Sagatavojot pievienojamā fonda ieguldītājiem paredzēto informāciju par apvienošanu, sabiedrība ņem vērā nosacījumu, ka fonda ieguldītājiem nav iepriekšēju zināšanu par iegūstošā fonda darbības noteikumiem. Pievienojamā fonda ieguldītājiem paredzētajā informācijā par apvienošanu īpašu uzmanību vērš uz iegūstošā fonda ieguldītājiem paredzēto pamatinformāciju, uzsverot, ka vēlams ar to iepazīties pirms lēmuma pieņemšanas.

6. Sagatavojot iegūstošā fonda ieguldītājiem paredzēto informāciju par apvienošanu, sabiedrība norāda apvienošanas nosacījumus un tās iespējamo ietekmi uz iegūstošā fonda darbību.

7. Likuma [34.1](https://m.likumi.lv/ta/id/357053#p34_1) panta trešās daļas 2. punktā norādītajā informācijā, ko sniedz pievienojamā fonda ieguldītājiem, iekļauj:

7.1.  detalizētu informāciju par izmaiņām pievienojamā fonda ieguldītāju tiesībās pirms un pēc ierosinātās apvienošanas spēkā stāšanās;

7.2. ja pievienojamā fonda un iegūstošā fonda ieguldītājiem paredzētajā pamatinformācijā ir norādīti dažādi sintētiskie risku un ieguvumu rādītāji vai pievienotajā aprakstā ir noteikti dažādi būtiskie riski, šo atšķirību salīdzinājumu;

7.3.  apvienošanā iesaistīto fondu ieguldītājiem paredzētajā pamatinformācijā norādīto maksu salīdzinājumu;

7.4. ja pievienojamā fonda prospekts paredz ar ienesīgumu saistītu maksu (*performance-related fee*), paskaidrojumu, kā minētā maksa tiks piemērota līdz apvienošanas spēkā stāšanās dienai;

7.5. ja iegūstošā fonda prospekts paredz ar ienesīgumu saistītu maksu, informāciju par minētās maksas turpmāko piemērošanu un to, kā tiks nodrošināta vienlīdzīga attieksme pret pievienojamā fonda ieguldītājiem;

7.6. informāciju par to, vai pirms apvienošanas spēkā stāšanās tiks veiktas būtiskas izmaiņas pievienojamā fonda ieguldījumu portfeļa sastāvā (turpmāk – ieguldījumu portfeļa izlīdzsvarošana (*rebalancing of the portfolio*)).

8. Likuma [34.1](https://m.likumi.lv/ta/id/357053#p34_1) panta trešās daļas 2. punktā norādītajā informācijā, kas tiks sniegta iegūstošā fonda ieguldītājiem, norāda ierosinātās apvienošanas ietekmes uz iegūstošā fonda ieguldījumu portfeli izvērtējumu, kā arī informāciju par to, vai iegūstošā fonda ieguldījumu portfeļa izlīdzsvarošana tiks veikta pirms vai pēc apvienošanas spēkā stāšanās.

9. Likuma [34.1](https://m.likumi.lv/ta/id/357053#p34_1) panta trešās daļas 3. punktā norādītajā informācijā iekļauj:

9.1. aprakstu par apvienošanā iesaistīto fondu uzkrāto ienākumu izlietojumu;

9.2. norādi, kur pieejams Likuma [34.1](https://m.likumi.lv/ta/id/357053#p34_1) panta devītajā daļā minētais atzinums.

10. Ja ierosinātās apvienošanas noteikumi paredz fonda ieguldītājiem tiesības uz skaidras naudas maksājumu, pievienojamā fonda ieguldītājiem paredzētajā informācijā par apvienošanu iekļauj norādi par fonda ieguldītāju tiesībām saņemt šo maksājumu, kā arī par to, kad tiks noteikta neto aktīvu vērtība naudas maksājumiem un kā pievienojamā fonda ieguldītāji varēs saņemt šo maksājumu.

11. Likuma [34.1](https://m.likumi.lv/ta/id/357053#p34_1) panta trešās daļas 4. punktā norādītajā informācijā iekļauj ziņas par:

11.1. plānoto pārtraukumu apvienošanā iesaistīto fondu ieguldījumu apliecību pārdošanā, atpakaļpirkšanā vai atpakaļpieņemšanā;

11.2. ierosinātās apvienošanas spēkā stāšanās termiņu.

12. Pievienojamā fonda ieguldītājiem paredzētajā informācijā par apvienošanu iekļauj ziņas par termiņu:

12.1. kurā fonda ieguldītājs varēs pieprasīt pievienojamā fonda ieguldījumu apliecību atpakaļpirkšanu;

12.2. kurā tam pievienojamā fonda ieguldītājam, kas neizmanto savas tiesības saskaņā ar Likuma [34.](https://m.likumi.lv/ta/id/357053#p34) panta desmito daļu, tiks nodrošināta iespēja izmantot šīs tiesības kā iegūstošā fonda ieguldītājam.

13. Ja kopsavilkums par apvienošanas procesa galvenajiem jautājumiem tiek sniegts informācijas par apvienošanu dokumenta sākumā, kopsavilkumā norāda atsauci uz tām informācijas dokumenta daļām, kurās ir sniegta plašāka informācija.

14. Pievienojamā fonda ieguldītājiem vienlaikus ar informāciju par apvienošanu tiek nosūtīta arī iegūstošā fonda ieguldītājiem paredzētā pamatinformācija. Iegūstošā fonda ieguldītājiem norādītā ieguldītājiem paredzētā pamatinformācija tiek nosūtīta tikai gadījumā, ja ierosinātās apvienošanas rezultātā tajā ir izdarīti grozījumi.

15. Laikā no dienas, kad apvienošanā iesaistīto fondu ieguldītājiem tika nosūtīta informācija par apvienošanu, līdz ierosinātās apvienošanas spēkā stāšanās dienai personai, kas iegādājas iegūstošā fonda vai pievienojamā fonda ieguldījumu apliecību vai pieprasa šo fondu prospektu, pārvaldes nolikumu vai ieguldītājiem paredzēto pamatinformāciju, papildus izsniedz informāciju par apvienošanu un iegūstošā fonda ieguldītājiem paredzēto pamatinformāciju.

**2.2. Ieguldītājiem paredzētās informācijas sniegšanas kārtība**

16. Pievienojamā fonda un iegūstošā fonda ieguldītājam paredzēto informāciju par apvienošanu sniedz papīra formā vai izmantojot citu pastāvīgu informācijas nesēju.

17. Ja informācija visiem vai atsevišķiem fonda ieguldītājiem tiek nodrošināta, izmantojot pastāvīgu informācijas nesēju, kas nav papīrs:

17.1. informācijas sniegšana ir piemērota apstākļiem, kuros notiek vai notiks darījums starp fonda ieguldītāju un fondu pārvaldošo sabiedrību;

17.2. fonda ieguldītājam, kuram tiks sniegta informācija, ir piedāvāta iespēja izvēlēties, vai viņš vēlas saņemt informāciju papīra formā vai izmantojot citu pastāvīgu informācijas nesēju, un viņš ir īpaši norādījis, ka vēlas saņemt informāciju, izmantojot tieši šādu citu pastāvīgu informācijas nesēju.

18. Šo noteikumu 17.1. un 17.2. apakšpunkta izpratnē informācijas sniegšana, izmantojot pastāvīgu informācijas nesēju, kas nav papīra formas, ir piemērota apstākļiem, kuros notiek vai notiks darījums starp fonda ieguldītājiem un attiecīgo fondu pārvaldošo sabiedrību, ja ir pierādījumi, ka attiecīgajam fonda ieguldītājam ir pieejams internets. Par šādu pierādījumu tiek uzskatīta e-pasta adrese, kuru šādu darījumu veikšanas nolūkā norādījis fonda ieguldītājs.

**3. Galvenās un pakārtotās struktūras darījumi**

**3.1. Vienošanās saturs**

**3.1.1. Vispārīgie darījumu noteikumi**

19. Vienošanās par galvenās un pakārtotās struktūras darījumu veikšanas nosacījumiem, kas norādīti Likuma [71.3](https://m.likumi.lv/ta/id/357053#p71_3) panta pirmajā daļā, (turpmāk – vienošanās) tekstā attiecībā uz vispārīgajiem darījumu noteikumiem iekļauj:

19.1. informāciju par fondu neto aktīvu vērtības aprēķināšanas un ieguldījumu apliecības cenas publicēšanas biežumu un termiņiem;

19.2. informāciju par pakārtotā fonda darījumu rīkojumu iesniegšanas kārtību un darījuma izpildē iesaistītās trešās personas pienākumiem;

19.3. ja viena vai abu fondu ieguldījumu apliecības ir iekļautas tirdzniecībai regulētajā tirgū, nosacījumus, kas nepieciešami šādas tirdzniecības nodrošināšanai;

19.4. citus noteikumus, lai nodrošinātu atbilstību Likuma [71.3](https://m.likumi.lv/ta/id/357053#p71_3) panta piektās daļas prasībām;

19.5. ja pakārtotā fonda un galvenā fonda ieguldījumu apliecību vērtība ir noteikta dažādās valūtās, valūtas konvertācijas kārtību darījumu rīkojumu izpildes procesā;

19.6. norēķinu kārtību un maksājumu nosacījumus, kas saistīti ar galvenā fonda ieguldījumu apliecību iegādi vai atpakaļpirkšanu. Ja puses par to ir vienojušās, norāda, kādos termiņos galvenais fonds var izpildīt atpakaļpirkšanas pieprasījumus, nododot attiecīgos aktīvus pakārtotajam fondam, tai skaitā Likuma [71.3](https://m.likumi.lv/ta/id/357053#p71_3) panta septītajā un vienpadsmitajā daļā noteiktajos gadījumos;

19.7. procedūru, kas nodrošina fonda ieguldītāju iesniegumu un sūdzību atbilstošu izskatīšanu;

19.8. ja galvenā fonda pārvaldes nolikums vai prospekts dod tiesības vai pilnvaras attiecībā uz galvenā fonda ieguldītājiem un galvenais fonds izvēlas ierobežot vai iepriekš izmantot visas tiesības un pilnvaras vai to daļu attiecībā uz pakārtoto fondu, nosacījumus, kā tas tiks izmantots.

**3.1.2. Informācijas pieejamība**

20. Vienošanās tekstā attiecībā uz informācijas pieejamību iekļauj:

20.1. informāciju par to, kā un kad galvenais fonds iesniedz pakārtotajam fondam galvenā fonda pārvaldes nolikumu, prospektu un ieguldītājiem paredzēto pamatinformāciju, kā arī minēto dokumentu grozījumus;

20.2. informāciju par to, kā un kad galvenais fonds informē pakārtoto fondu par galvenā fonda ieguldījumu pārvaldīšanas vai risku kontroles funkcijas deleģēšanu trešajai personai;

20.3. ja nepieciešams, informāciju par to, kā un kad galvenais fonds iesniedz pakārtotajam fondam galveno fondu pārvaldošās sabiedrības iekšējās kontroles procedūras, piemēram, par risku pārvaldīšanas procesu, un tā darbības atbilstības ziņojumu;

20.4. norādi, kādu informāciju galvenais fonds paziņo pakārtotajam fondam par galvenā fonda darbību regulējošo normatīvo aktu, pārvaldes nolikuma un vienošanās pārkāpumiem, kā arī šādas informācijas paziņošanas veidu un termiņu;

20.5. ja riska ierobežošanas nolūkā pakārtotais fonds veic darījumus ar atvasinātajiem finanšu instrumentiem, informāciju par to, kā un kad galvenais fonds sniegs pakārtotajam fondam informāciju par savu kopējo risku, kas izriet no darījumiem ar atvasinātajiem finanšu instrumentiem, lai pakārtotais fonds varētu aprēķināt savu kopējo risku atbilstoši Likuma [71.1](https://m.likumi.lv/ta/id/357053#p71_1) panta otrajā daļā noteiktajam;

20.6. norādi par to, ka galvenais fonds informē pakārtoto fondu par jebkuru citu vienošanos, kas noslēgta ar trešajām personām par informācijas apmaiņu, un nepieciešamības gadījumā – norādi, kā un kad galvenais fonds informē pakārtoto fondu par šādas vienošanās saturu.

**3.1.3. Pakārtotā fonda veiktie ieguldījumi un to izņemšana**

21. Vienošanās tekstā attiecībā uz pakārtotā fonda ieguldījumiem galvenā fonda ieguldījumu apliecībās un šo ieguldījumu izņemšanu iekļauj:

21.1. galvenā fonda apliecību klases, kuras ir pieejamas pakārtotajam fondam ieguldījumu veikšanai;

21.2. informāciju par maksājumiem un izdevumiem, kas jāsedz pakārtotajam fondam, un sīkāku informāciju par jebkādu maksu vai izmaksu atlaidi vai abpusēju maksām piešķirtu atlaidi (*retrocession of charges*);

21.3. ja nepieciešams, kārtību, kādā pakārtotā fonda attiecīgie aktīvi sākotnēji vai turpmāk var tikt nodoti galvenajam fondam.

**3.1.4. Pasākumi, kas ietekmē darījumu noteikumus**

22. Vienošanās tekstā attiecībā uz pasākumiem, kas ietekmē darījumu noteikumus, iekļauj:

22.1. kārtību un termiņus, kādos tiek paziņots par galvenā fonda un pakārtotā fonda ieguldījumu apliecību pārdošanas un atpakaļpirkšanas pagaidu pārtraukšanu un atjaunošanu;

22.2. kārtību, kā tiek paziņots par kļūdām galvenā fonda ieguldījumu apliecību vērtības aprēķinos, kā arī minēto kļūdu novēršanas kārtību.

**3.1.5. Fondu pārskatu sagatavošana**

23. Vienošanās tekstā attiecībā uz fondu pārskatu sagatavošanu iekļauj:

23.1. ja pakārtotajam fondam un galvenajam fondam ir vienāds pārskata gads, pārskatu sagatavošanas saskaņošanas kārtību;

23.2. ja pakārtotajam fondam un galvenajam fondam ir atšķirīgs pārskata gads, kārtību, kādā pakārtotais fonds var iegūt no galvenā fonda nepieciešamo informāciju, lai tas varētu savlaicīgi sagatavot savus periodiskos pārskatus, vienlaikus nodrošinot, ka galvenā fonda zvērināts revidents var sagatavot revidenta ziņojumu pakārtotā fonda pārskata gada pēdējā dienā atbilstoši Likuma [71.4](https://m.likumi.lv/ta/id/357053#p71_4) panta astotajai daļai.

**3.1.6. Izmaiņas vispārīgajos darījumu noteikumos**

24. Vienošanās tekstā attiecībā uz izmaiņām vispārīgajos darījumu noteikumos iekļauj kārtību un termiņus:

24.1. kādos galvenais fonds ziņo par grozījumiem galvenā fonda pārvaldes nolikumā, prospektā vai ieguldītājiem paredzētajā pamatinformācijā, ja šī paziņošanas kārtība atšķiras no galvenā fonda pārvaldes nolikumā vai prospektā noteiktās kārtības;

24.2. kādos galvenais fonds paziņo par plānotu vai ierosinātu likvidāciju, apvienošanu vai sadalīšanu;

24.3. kādos fondi paziņo viens otram par plānoto vai esošo neatbilstību prasībām, lai darbotos attiecīgi kā pakārtotais fonds vai galvenais fonds;

24.4. kādos fondi paziņo viens otram par plānoto fondu pārvaldošās sabiedrības, turētājbankas, zvērināta revidenta vai trešās personas, kas ir pilnvarota veikt fonda ieguldījumu vai riska pārvaldīšanas funkcijas, maiņu;

24.5. kādos galvenais fonds sniedz paziņojumus par citām izmaiņām vispārīgajos darījumu noteikumos.

**3.2. Iekšējo noteikumu saturs**

**3.2.1. Vispārīgie darījumu noteikumi**

25. Iekšējos noteikumos par pakārtotā fonda un galvenā fonda darbības nosacījumiem, kas norādīti Likuma 71.3 panta pirmajā daļā, (turpmāk – iekšējie noteikumi) attiecībā uz vispārīgajiem darījumu noteikumiem iekļauj vismaz:

25.1. informāciju par fondu neto aktīvu vērtības aprēķināšanas un ieguldījumu apliecību cenas publicēšanas biežumu un termiņiem;

25.2. pakārtotā fonda darījumu rīkojumu iesniegšanas kārtību un vajadzības gadījumā darījuma izpildē iesaistīto trešo personu pienākumus;

25.3. ja viena vai abu fondu ieguldījumu apliecības ir iekļautas tirdzniecībai regulētajā tirgū, nosacījumus, kas jāizpilda šādas tirdzniecības nodrošināšanai;

25.4. citus noteikumus, lai nodrošinātu atbilstību Likuma [71.3](https://m.likumi.lv/ta/id/357053#p71_3) panta piektās daļas prasībām;

25.5. ja pakārtotā fonda un galvenā fonda ieguldījumu apliecību vērtība ir noteikta dažādās valūtās, valūtas konvertācijas kārtību darījumu rīkojumu izpildes procesā;

25.6. norēķinu kārtību un maksājumu noteikumus, kas saistīti ar galvenā fonda ieguldījumu apliecību iegādi vai atpakaļpirkšanu. Ja puses par to ir vienojušās, norāda, kādos termiņos galvenais fonds var izpildīt atpakaļpirkšanas pieprasījumus, nododot attiecīgos aktīvus pakārtotajam fondam, tai skaitā Likuma [71.3](https://m.likumi.lv/ta/id/357053#p71_3) panta septītajā un vienpadsmitajā daļā noteiktajos gadījumos;

25.7. ja galvenā fonda pārvaldes nolikums vai prospekts dod tiesības vai pilnvaras attiecībā uz galvenā fonda ieguldītājiem un galvenais fonds izvēlas ierobežot vai iepriekš izmantot visas tiesības un pilnvaras vai to daļu attiecībā uz pakārtoto fondu, nosacījumus, kā tas tiks izmantots.

**3.2.2. Interešu konflikti**

26. Iekšējos noteikumos attiecībā uz interešu konfliktiem iekļauj nosacījumus, kas mazina iespēju rasties interešu konfliktam starp pakārtoto fondu un galveno fondu vai starp pakārtoto fondu un citiem galvenā fonda ieguldītājiem, ciktāl tos neregulē sabiedrības atbilstoši Likuma prasībām izstrādātā interešu konfliktu novēršanas politika.

**3.2.3. Pakārtotā fonda veiktie ieguldījumi un to izņemšana**

27. Iekšējos noteikumos attiecībā uz pakārtotā fonda veiktajiem ieguldījumiem un to izņemšanu iekļauj vismaz:

27.1. galvenā fonda apliecību klases, kuras ir pieejamas pakārtotajam fondam ieguldījumu veikšanai;

27.2. maksājumus un izdevumus, ko sedz pakārtotais fonds, un detalizētu informāciju par jebkādu maksu vai izmaksu atlaidi vai abpusēju maksām piešķirtu atlaidi;

27.3.  ja nepieciešams, kārtību, kādā pakārtotā fonda attiecīgie aktīvi sākotnēji vai turpmāk var tikt nodoti galvenajam fondam.

**3.2.4. Pasākumi, kas ietekmē darījumu noteikumus**

28. Iekšējos noteikumos attiecībā uz pasākumiem, kas ietekmē darījumu noteikumus, iekļauj:

28.1. kārtību un termiņus, kādos tiek paziņots par galvenā fonda un pakārtotā fonda ieguldījumu apliecību pārdošanas un atpakaļpirkšanas pagaidu pārtraukšanu un atjaunošanu;

28.2. kārtību, kā tiek paziņots par kļūdām galvenā fonda ieguldījumu apliecību vērtības aprēķinos, kā arī minēto kļūdu novēršanas kārtību.

**3.2.5. Fondu pārskatu sagatavošana**

29. Iekšējos noteikumos attiecībā uz fondu pārskatu sagatavošanas kārtību iekļauj vismaz:

29.1. ja pakārtotajam fondam un galvenajam fondam ir vienāds pārskata gads, pārskatu sagatavošanas saskaņošanas kārtību;

29.2. ja pakārtotajam fondam un galvenajam fondam ir atšķirīgs pārskata gads, kārtību, kādā pakārtotais fonds var iegūt no galvenā fonda nepieciešamo informāciju, lai tas varētu savlaicīgi sagatavot savus periodiskos pārskatus, vienlaikus nodrošinot, ka galvenā fonda zvērināts revidents var sagatavot revidenta ziņojumu pakārtotā fonda pārskata gada pēdējā dienā atbilstoši Likuma 71.4 panta astotajai daļai.

**3.3. Galvenā fonda likvidācija, apvienošana vai sadalīšana**

**3.3.1. Likvidācija**

30. Lai saņemtu Likuma [71.3](https://m.likumi.lv/ta/id/357053#p71_3) panta septītajā daļā norādīto atļauju, pakārtoto fondu pārvaldošā sabiedrība iesniedz Latvijas Bankai šādu informāciju:

30.1. ja pakārtotais fonds vēlas vismaz 85 procentus no saviem aktīviem ieguldīt cita galvenā fonda ieguldījumu apliecībās:

30.1.1. pieteikumu šāda ieguldījuma apstiprinājuma saņemšanai;

30.1.[2.](https://m.likumi.lv/ta/id/357053#p2)grozījumus fonda pārvaldes nolikumā atbilstoši Likuma [28.](https://m.likumi.lv/ta/id/357053#p28) panta piektajai daļai;

30.1.[3.](https://m.likumi.lv/ta/id/357053#p3)grozījumus prospektā un ieguldītājiem paredzētajā pamatinformācijā atbilstoši Likuma [56.](https://m.likumi.lv/ta/id/357053#p56) panta piektajai un vienpadsmitajai daļai;

30.1.[4.](https://m.likumi.lv/ta/id/357053#p4)dokumentus, kas noteikti Likuma [71.2](https://m.likumi.lv/ta/id/357053#p71_2) panta otrajā daļā;

30.2. ja pakārtotais fonds plāno veikt pārveidi par fondu, kas nav pakārtotais fonds:

30.2.[1.](https://m.likumi.lv/ta/id/357053#p1)grozījumus fonda pārvaldes nolikumā atbilstoši Likuma [28.](https://m.likumi.lv/ta/id/357053#p28) panta piektajai daļai;

30.2.[2.](https://m.likumi.lv/ta/id/357053#p2)grozījumus prospektā un ieguldītājiem paredzētajā pamatinformācijā atbilstoši Likuma [56.](https://m.likumi.lv/ta/id/357053#p56) panta piektajai un vienpadsmitajai daļai;

30.3. ja pakārtotais fonds plāno sākt fonda likvidāciju, paziņojumu par šādu nodomu.

31. Pēc Latvijas Bankas lēmuma par atļaujas piešķiršanu veikt šo noteikumu [30.1](https://m.likumi.lv/ta/id/357053#p30.1). apakšpunktā noteiktās darbības pieņemšanas pakārtotais fonds veic nepieciešamos pasākumus, lai nodrošinātu Likuma [71.6](https://m.likumi.lv/ta/id/357053#p71_6) pantā noteikto prasību ievērošanu.

32. Ja maksājums par galvenā fonda likvidāciju tiek veikts pirms datuma, kurā pakārtotajam fondam ir jāsāk veikt ieguldījumu citā galvenajā fondā saskaņā ar darbībām, kas norādītas šo noteikumu 30.1. apakšpunktā, vai atbilstoši tā jaunajiem ieguldījumu mērķiem un politikai saskaņā ar darbībām, kas norādītas šo noteikumu 30.2. apakšpunktā, Latvijas Banka, pieņemot lēmumu par atļaujas piešķiršanu, nosaka, ka:

32.1. pakārtotais fonds saņem likvidācijas ieņēmumus:

32.1.1. naudā;

32.1.2. dažus vai visus ieņēmumus kā attiecīgo aktīvu nodošanu, ja pakārtotais fonds tam ir piekritis un ja to paredz pakārtotā fonda un galvenā fonda vienošanās vai iekšējie noteikumi, kā arī ja to paredz lēmums par fonda likvidāciju;

32.2. visu naudu, kas tiek glabāta vai saņemta atbilstoši šo noteikumu 32.1. apakšpunktā norādītajam, līdz datumam, kurā pakārtotajam fondam ir jāsāk veikt ieguldījumu citā galvenajā fondā vai saskaņā ar tā jaunajiem ieguldījumu mērķiem un politiku, drīkst atkārtoti ieguldīt vienīgi efektīvas naudas pārvaldības (*efficient cash management*) mērķiem.

33. Gadījumos, kad iestājas šo noteikumu 32.1.2. apakšpunkta nosacījumi, pakārtotais fonds jebkurā laikā var realizēt nodotos aktīvus.

**3.3.2. Apvienošana vai sadalīšana**

34. Lai saņemtu Likuma [71.3](https://m.likumi.lv/ta/id/357053#p71_3) panta vienpadsmitajā daļā norādīto atļauju, pakārtoto fondu pārvaldošā sabiedrība iesniedz Latvijas Bankai šādu informāciju:

34.1. ja pakārtotais fonds plāno turpināt darbību kā tā paša galvenā fonda pakārtotais fonds:

34.1.1. pieteikumu šādas darbības veikšanai;

34.1.[2.](https://m.likumi.lv/ta/id/357053#p2)ja nepieciešams, grozījumus fonda pārvaldes nolikumā atbilstoši Likuma [28.](https://m.likumi.lv/ta/id/357053#p28) panta piektajai daļai;

34.1.[3.](https://m.likumi.lv/ta/id/357053#p3)ja nepieciešams, grozījumus prospektā un ieguldītājiem paredzētajā pamatinformācijā atbilstoši Likuma [56.](https://m.likumi.lv/ta/id/357053#p56) panta piektajai un vienpadsmitajai daļai;

34.2. ja pakārtotais fonds plāno kļūt par cita galvenā fonda pakārtoto fondu, kas izveidots galvenā fonda ierosinātās apvienošanas vai sadalīšanas rezultātā, vai ja pakārtotais fonds plāno vismaz 85 procentus no saviem aktīviem ieguldīt cita tāda galvenā fonda ieguldījumu apliecībās, kas nav izveidots apvienošanas vai sadalīšanas rezultātā:

34.2.1. tā pieteikumu šāda ieguldījuma apstiprinājuma saņemšanai;

34.2.[2.](https://m.likumi.lv/ta/id/357053#p2)grozījumus fonda pārvaldes nolikumā atbilstoši Likuma [28.](https://m.likumi.lv/ta/id/357053#p28) panta piektajai daļai;

34.2.[3.](https://m.likumi.lv/ta/id/357053#p3)grozījumus prospektā un ieguldītājiem paredzētajā pamatinformācijā atbilstoši Likuma [56.](https://m.likumi.lv/ta/id/357053#p56) panta piektajai un vienpadsmitajai daļai;

34.2.[4.](https://m.likumi.lv/ta/id/357053#p4)dokumentus, kas noteikti Likuma [71.2](https://m.likumi.lv/ta/id/357053#p71_2) panta otrajā daļā;

34.3. ja pakārtotais fonds plāno veikt pārveidi par fondu, kas nav pakārtotais fonds:

34.3.[1.](https://m.likumi.lv/ta/id/357053#p1)grozījumus fonda pārvaldes nolikumā atbilstoši Likuma [28.](https://m.likumi.lv/ta/id/357053#p28) panta piektajai daļai;

34.3.[2.](https://m.likumi.lv/ta/id/357053#p2)grozījumus prospektā un ieguldītājiem paredzētajā pamatinformācijā atbilstoši Likuma [56. panta](https://m.likumi.lv/ta/id/357053#p56) piektajai un vienpadsmitajai daļai;

34.4. ja pakārtotais fonds plāno sākt fonda likvidāciju, paziņojumu par šādu nodomu.

35. Šo noteikumu 34.1. apakšpunkta izpratnē pakārtotais fonds plāno turpināt darbību kā tā paša galvenā fonda pakārtotais fonds, ja:

35.1. ierosinātajā apvienošanā galvenais fonds ir iegūstošais fonds;

35.2. galvenais fonds turpina darbību bez būtiskām izmaiņām kā viens no fondiem, kas izveidots ierosinātās sadalīšanas rezultātā.

36. Šo noteikumu 34.2. apakšpunkta izpratnē pakārtotais fonds plāno kļūt par cita galvenā fonda pakārtoto fondu, kas izveidots galvenā fonda ierosinātās apvienošanas vai sadalīšanas rezultātā, ja:

36.1. galvenais fonds ir pievienojamais fonds un apvienošanas rezultātā pakārtotais fonds kļūst par iegūstošā fonda ieguldītāju;

36.2. pakārtotais fonds kļūst par tāda fonda ieguldītāju, kas izveidots galvenā fonda sadalīšanas rezultātā un būtiski atšķiras no galvenā fonda.

37. Pēc Latvijas Bankas lēmuma par atļaujas piešķiršanu veikt šo noteikumu [34.2](https://m.likumi.lv/ta/id/357053#p34.2). apakšpunktā noteiktās darbības pieņemšanas pakārtotais fonds iespējami īsākajā laikā veic nepieciešamos pasākumus, lai nodrošinātu Likuma [71.6](https://m.likumi.lv/ta/id/357053#p71_6) pantā noteikto prasību ievērošanu.

38. Šo noteikumu [34.2](https://m.likumi.lv/ta/id/357053#p34.2). un [34.3](https://m.likumi.lv/ta/id/357053#p34.3). apakšpunktā noteiktajā gadījumā pakārtotajam fondam ir tiesības pieprasīt savu ieguldījumu apliecību atpirkšanu no galvenā fonda atbilstoši Likuma [34.](https://m.likumi.lv/ta/id/357053#p34) panta desmitajā daļā un [71.3](https://m.likumi.lv/ta/id/357053#p71_3) panta četrpadsmitajā daļā noteiktajam, ja Latvijas Banka lēmumu par atļaujas piešķiršanu atbilstoši šo noteikumu [34.](https://m.likumi.lv/ta/id/357053#p34) punktam nav pieņēmusi vienu darbdienu pirms pēdējās dienas, kurā pakārtotais fonds var pieprasīt savu ieguldījumu apliecību atpirkšanu no galvenā fonda, pirms apvienošana vai sadalīšana ir stājusies spēkā.

39. Pakārtotais fonds izmanto šo noteikumu [38.](https://m.likumi.lv/ta/id/357053#p38) punktā noteiktās tiesības, lai netiktu ietekmētas tā ieguldītāju tiesības pieprasīt savu ieguldījumu apliecību atpirkšanu no pakārtotā fonda saskaņā ar Likuma [71.6](https://m.likumi.lv/ta/id/357053#p71_6) panta pirmās daļas 4. punktu.

40. Pirms šo noteikumu [38.](https://m.likumi.lv/ta/id/357053#p38) punktā noteikto tiesību izmantošanas pakārtotais fonds izvērtē papildus iespējamos risinājumus, lai izvairītos no darījumu izmaksām vai negatīvām sekām tā ieguldītājiem vai tās samazinātu.

41. Ja pakārtotais fonds pieprasa savu ieguldījumu apliecību atpirkšanu no galvenā fonda, tas saņem ieņēmumus no atpirkšanas vienā no šiem veidiem:

41.1. naudā;

41.2. dažus vai visus ieņēmumus kā attiecīgo aktīvu nodošanu, ja pakārtotais fonds tam ir piekritis un ja to paredz pakārtotā fonda un galvenā fonda noslēgtais līgums.

42. Gadījumos, kad iestājas šo noteikumu 41.2. apakšpunkta nosacījumi, pakārtotais fonds jebkurā laikā var realizēt nodotos aktīvus.

43. Latvijas Banka, pieņemot lēmumu par atļaujas piešķiršanu, nosaka, ka visu naudu, kas tiek glabāta vai saņemta atbilstoši šo noteikumu [41.](https://m.likumi.lv/ta/id/357053#p41) punktā norādītajam, var atkārtoti ieguldīt vienīgi efektīvas naudas pārvaldības mērķiem līdz datumam, kurā pakārtotajam fondam ir jāsāk ieguldīt jaunā galvenā fonda ieguldījumu apliecībās vai saskaņā ar pakārtotā fonda jaunajiem ieguldījumu mērķiem un politiku.

**3.4. Turētājbankas un revidenti**

**3.4.1. Vienošanās par informācijas apmaiņu starp fondu turētājbankām saturs**

44. Vienošanās tekstā par informācijas, kas norādīta Likuma [71.4](https://m.likumi.lv/ta/id/357053#p71_4) panta pirmajā daļā, apmaiņu starp galvenā fonda turētājbanku un pakārtotā fonda turētājbanku norāda:

44.1. dokumentus un informāciju, ar ko regulāri apmainās abas turētājbankas, kā arī to, vai šos dokumentus un informāciju viena turētājbanka iesniedz otrai pastāvīgi vai tos iesniedz tikai pēc otras turētājbankas pieprasījuma;

44.2. kārtību un termiņus, kādos galvenā fonda turētājbanka nosūta informāciju pakārtotā fonda turētājbankai;

44.3. abu turētājbanku pienākumus atbilstoši attiecīgās valsts normatīvo aktu prasībām (*operational matters*), tai skaitā:

44.3.1. fondu neto aktīvu vērtības aprēķināšanas kārtību, norādot nepieciešamās darbības, lai izvairītos no atšķirībām, ko var izraisīt laika zonu starpība dažādās valstīs, ievērojot Likuma 71.3 panta piekto daļu;

44.3.2. kārtību, kādā tiks izpildīti pakārtotā fonda rīkojumi par galvenā fonda ieguldījumu apliecību iegādi vai pieprasījumi par atpakaļpirkšanu, un šo darījumu veikšanas kārtību, tostarp attiecīgo aktīvu nodošanas noteikumus;

44.4. pārskata gada beigu termiņa saskaņošanas kārtību, ja fondu pārskata gadi atšķiras;

44.5. informāciju, ko galvenā fonda turētājbanka sniedz pakārtotā fonda turētājbankai par galvenā fonda pieļautajiem normatīvo aktu un fonda pārvaldes nolikuma pārkāpumiem, kā arī šādas informācijas sniegšanas kārtību un termiņus;

44.6. kārtību, kādā tiek izskatīti informācijas pieprasījumi, kurus viena turētājbanka iesniedz otrai;

44.7. notikumus vai darbības, par kurām vienai turētājbankai ir pienākums ziņot otrai turētājbankai, kā arī šādas informācijas sniegšanas kārtību un termiņus.

**3.4.2. Vienošanās par informācijas apmaiņu starp zvērinātiem revidentiem saturs**

44.1 Vienošanās tekstā par informācijas, kas norādīta Likuma 71.4 panta septītajā daļā, apmaiņu starp galvenā fonda zvērinātu revidentu un pakārtotā fonda zvērinātu revidentu norāda:

44.11. dokumentus un informāciju, ar kuru regulāri apmainās abi zvērināti revidenti, kā arī to, vai šos dokumentus un informāciju viens zvērināts revidents iesniedz otram pastāvīgi vai tos iesniedz tikai pēc otra zvērināta revidenta pieprasījuma;

44.12. kārtību un termiņus, kādos galvenā fonda zvērināts revidents nosūta informāciju pakārtotā fonda zvērinātam revidentam;

44.13. zvērinātu revidentu darbību saskaņošanas kārtību attiecīgā fonda gada pārskata sagatavošanā;

44.14. Likuma 71.4 panta astotajā daļā norādīto pārkāpumu galvenā fonda revidenta ziņojumā identificēšanas kārtību;

44.15. informācijas pieprasījumu, ko viens zvērināts revidents iesniedz otram, tai skaitā pieprasījumu sniegt plašāku informāciju par galvenā fonda revidenta ziņojumā atklātajiem pārkāpumiem, izskatīšanas kārtību un termiņus;

44.16. Likuma 71.4 panta astotajā daļā un 74. panta pirmajā daļā norādīto revidenta ziņojumu sagatavošanas nosacījumus, kā arī galvenā fonda revidenta ziņojuma sagatavošanas kārtību un termiņus un šā ziņojuma projekta iesniegšanas pakārtotā fonda zvērinātam revidentam termiņus;

44.17. ja pakārtotajam fondam un galvenajam fondam ir atšķirīgs pārskata gads, galvenā fonda revidenta ziņojuma projekta iesniegšanas pakārtotā fonda zvērinātam revidentam kārtību.

**3.5. Fondu ieguldītājiem paredzētās informācijas sniegšanas kārtība**

45. Informāciju attiecībā uz fonda pārveidošanu par pakārtoto fondu un galvenā fonda maiņu fonda ieguldītājiem sniedz tādā veidā, kā noteikts šo noteikumu [2.2](https://m.likumi.lv/ta/id/357053#n2.2). apakšnodaļā.

**3.1 Citā dalībvalstī reģistrēto fondu ieguldījumu apliecību izplatīšanas kārtība Latvijā**

45.1 Ja dalībvalsts fonda ieguldījumu apliecības tiek izplatītas ar ieguldījumu apliecību izplatītāja starpniecību, fonds vai to pārvaldošā sabiedrība slēdz ar minēto ieguldījumu apliecību izplatītāju līgumu par attiecīgā fonda apliecību izplatīšanas kārtību Latvijā.

45.2 Likuma 77.3 panta ceturtās daļas 1. un 2. punktā minētos dokumentus Latvijas Bankai iesniedz latviešu vai angļu valodā.

45.3 Likuma 77.3 panta ceturtās daļas 2. punktā minētajā paziņojumā (turpmāk – paziņojums) norāda tās tīmekļvietnes adresi, kurā elektroniski ir pieejami Likuma 77.3 panta ceturtās daļas 3. punktā norādītie dokumenti, to grozījumi un šo dokumentu tulkojumi.

45.4 Paziņojumā norāda kārtību, kā tiks nodrošināta Likuma 77.3 panta otrās daļas prasību izpilde, tai skaitā norāda tās tīmekļvietnes adresi, kurā elektroniski ir pieejama informācija par ieguldījumu apliecību pārdošanas, atpakaļpirkšanas un atpakaļpieņemšanas vērtību.

45.5 Paziņojumā norāda:

45.51. to, kā ieguldītāji Latvijā, ievērojot fonda prospektā, fonda pārvaldes nolikumā vai tam pielīdzināmā dokumentā noteikto kārtību, tiks informēti par pārmaiņām fonda un sabiedrības darbībā un grozījumiem fonda prospektā, ieguldītājiem paredzētajā pamatinformācijā un fonda pārvaldes nolikumā;

45.52. precīzu tās tīmekļvietnes adresi, kurā elektroniski ir pieejama sabiedrības izstrādātā ieguldītāju sūdzību izskatīšanas kārtība, lai izpildītu Likuma 77.3 panta devītās daļas 4. punktā noteikto pienākumu nodrošināt Latvijas ieguldītājiem iespēju sūdzības par sabiedrības sniegtajiem pārvaldes pakalpojumiem iesniegt latviešu valodā.

46. Fondam, kas atbilst Eiropas Parlamenta un Padomes 2017. gada 14. jūnija regulas (ES) 2017/1131 par naudas tirgus fondiem 1. panta 1. punktā noteiktajiem kritērijiem, šo noteikumu prasības piemēro tiktāl, ciktāl minētā regula nenosaka citādi.

**4. Noslēguma jautājums**

47. Atzīt par spēku zaudējušiem Finanšu un kapitāla tirgus komisijas 2020. gada 15. septembra normatīvos noteikumus Nr. 152 ''[Normatīvie noteikumi par fondu apvienošanu, galvenās un pakārtotās struktūras darījumiem un ieguldījumu apliecību izplatīšanas kārtību](https://m.likumi.lv/ta/id/317555-normativie-noteikumi-par-fondu-apvienosanu-galvenas-un-pakartotas-strukturas-darijumiem-un-ieguldijumu-apliecibu-izplatisanas-k...)'' (Latvijas Vēstnesis, 2020, Nr. 186).

**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Komisijas 2010. gada 1. jūlija direktīvas 2010/44/ES, ar ko īsteno Eiropas Parlamenta un Padomes direktīvu [2009/65/EK](http://eur-lex.europa.eu/eli/dir/2009/65/oj/?locale=LV) attiecībā uz dažiem noteikumiem par fondu apvienošanu, galvenajām-pakārtotajām struktūrām un paziņošanas procedūru.

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |